Η **Ιβέτ Μπίρο** (3 Απριλίου 1930, Βουδαπέστη)    είναι μια Ουγγροαμερικανίδα δοκιμιογράφος, σεναριογράφος και Ομότιμη Καθηγήτρια στο Graduate Film School του Πανεπιστημίου της Νέας Υόρκης (NYU).

Τα πρώτα βιβλία της Μπίρο για την αισθητική του κινηματογράφου εκδόθηκαν για πρώτη φορά στην πατρίδα της, την Ουγγαρία. Τα βιβλία αυτά έγιναν εγχειρίδια για τις σχολές κινηματογράφου στη χώρα. Εν τω μεταξύ, η Μπίρο δούλεψε σε αρκετές βραβευμένες ταινίες σε συνεργασία με διακεκριμένους σκηνοθέτες, όπως ο Μίκλος Γιάντσο, ο Χόλταν Φάμπρι και ο Καρόλι Μακ. Υπήρξε ταυτόχρονα η ιδρύτρια και η αρχισυντάκτρια του *Filmkultura*, του περιοδικού της δημοκρατικής αντιπολίτευσης. 

Στα μέσα της δεκαετίας του 1970, της «προσφέρθηκε» από τις αρχές της Ουγγρικής Λαϊκής Δημοκρατίας η ευκαιρία να μεταναστεύσει. Αφού δίδαξε στο Πανεπιστήμιο της Σορβόννης στο Παρίσι, η Μπίρο μετακόμισε στις Ηνωμένες Πολιτείες Αμερικής για να διδάξει στα Πανεπιστήμια του Πανεπιστήμιο της Καλιφόρνια, Μπέρκλεϊ και του Στάνφορντ της Καλιφόρνια. Το 1982 προσλήφθηκε ως καθηγήτρια και στη συνέχεια έγινε τακτική καθηγήτρια στη σχολή του Tisch School of the Arts, και συγκεκριμένα στο Τμήμα Μεταπτυχιακών Σπουδών Κινηματογράφου και Τηλεόρασης στο Πανεπιστήμιο της Νέας Υόρκης, όπου εργάστηκε μέχρι τη συνταξιοδότησή της το 2007.

Η Μπίρο έχει γράψει βιβλία για τον κινηματογράφο τα οποία έχουν μεταφραστεί σε πολλές γλώσσες. Τα πολυάριθμα δοκίμιά της έχουν δημοσιευτεί σε διεθνή επαγγελματικά περιοδικά. Κάποια από αυτά τα περιδικά είναι τα *Film Quarterly*, *Études Cinématographiques*, *Performing Arts Journal*, *Bianco & Nero*, *Dædalus*, *Millennium* και *The Village Voice*, καθώς και σε διαδικτυακές εκδόσεις. Τέλος, κείμενα της Μπίρο έχουν μεταφραστεί στα ελληνικά και έχουν δημοσιευθεί σε διάφορες εκδόσεις. Πιο συγκεκριμένα, η Μπίρο έχει συνεισφέρει στον κατάλογο του 53ου Φεστιβάλ Κινηματογράφου Θεσσαλονίκης (με αφιέρωμα στον Θόδωρο Αγγελόπουλο) του 2012, στο 36ο Φεστιβάλ Κινηματογράφου Θεσσαλονίκης (με αφιέρωμα στον Κσίστοφ Κιεσλόφσκι) του 1995 και στον συλλογικό τόμο *Θόδωρος Αγγελόπουλος - Κριτική ανάλυση του έργου του* από τις εκδόσεις Ηράκλειτος του 1985.

Παραπομπές
----------

1. 1 2  *Freebase Data Dumps*. Google.
2. ↑  *filmportal.de*. 3c0dfffdba28438796a550e4f2679a2d. Ανακτήθηκε στις 9  Οκτωβρίου 2017.
3. ↑  resolver.pim.hu/auth/PIM47702. Ανακτήθηκε στις 26  Ιουνίου 2019.
4. ↑  «Pari Sara Shirazi, New York Public Records Instantly». *ClustrMaps.com*.
5. ↑  Szabo, Istvan (2004). *The Cinema of Central Europe*. Wallflower Press. σελ. 117. ISBN 9781904764205. Ανακτήθηκε στις 12 Ιανουαρίου 2019.
6. ↑  Butler, Susan (1999). «Revising femininity? (September 1983)». Στο: Brittain, David. *Creative Camera: Thirty Years of Writing*. Manchester University Press. σελ. 120. ISBN 9780719058059.
7. ↑  «ΠΡΟΣΩΠΟ – Βιβλιοnet» (στα Αγγλικά). Ανακτήθηκε στις 31 Μαρτίου 2022.

Εξωτερικοί σύνδεσμοι
--------------------

* Επίσημος ιστότοπος
* Ιβέτ Μπίρο στην IMDb

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 79122858
* LCCN: n82047339
* ISNI: 0000 0001 1475 6413
* GND: 127067914
* SELIBR: 314098
* SUDOC: 059444509
* BNF: cb12590468w (data)
* BIBSYS: 90206288
* NLA: 36525662
* NKC: xx0114926

 |

 |